Държавен вестник, бр. 84, 2024 г., стр. 19

БРОЙ  84	
Д Ъ Р Ж А В Е Н  В Е С Т Н И К 	
СТР.  19   
проекти и програми при условията и по реда, 
определени в тях; командирова и одобрява 
писмен отчет за разходите за командировки 
на служителите от РУО;“.
4. Създава се нова т. 58:
„58. създава условия за консултиране и 
подпомагане на детските градини, учили­
щата, регионалните центрове за подкрепа 
на процеса на приобщаващото образование 
и центровете за подкрепа за личностно раз­
витие на територията на съответната област 
при разработването и прилагането на инсти­
туционалните политики като съвкупност от 
дейности, свързани със:
а) обучението, възпитанието и социали­
зацията в условията на позитивен организа­
ционен климат;
б) анализиране на образователните резул­
тати и мерките за подобряването им;“.
5. Създава се т. 59:
„59. предприема действия по компетентност 
във връзка с резултатите от осъществени 
инспекции, когато: 
а) са установени нарушения на норматив­
ната уредба в системата на предучилищното 
и училищното образование; 
б) е констатирано ниво на преподаване и 
усвояване на компетентности от учениците, 
което не осигурява качествено образование 
в съответното училище, и се изискват мерки 
за подобряване на резултатите;“.
6. Създава се т. 60:
„60. създава условия и съдейства за разре­
шаване на конфликтни ситуации, възникващи 
при и по повод наличие на спорни въпроси, 
свързани с организацията на дейности в сис­
темата на предучилищното и училищното 
образование;“.
7. Досегашната т. 58 става т. 61.
§ 3. В чл. 9 се създават нови ал. 4 и 5:
„(4) Методическата подкрепа включва 
обсъждане и анализ на възможни подхо­
ди, свързани с дейността на директорите и 
учителите за повишаване на качеството на 
образованието, като се отчитат спецификата 
на образователната институция и правото на 
педагогическите специалисти сами да опреде­
лят методите и средствата за провеждане на 
образователния процес съобразно принципите 
и целите, определени в ЗПУО.
„(5) По инициатива на РУО контролната 
дейност и методическата подкрепа може да 
се реализират и в група институции (между­
институционални мрежи).“
§ 4. Създава се чл. 9а:
„Чл. 9а. (1) При осъществяване на функции­
те по чл. 9 РУО подпомагат и насочват инсти­
туциите от системата на предучилищното и 
училищното образование при разработването, 
прилагането, анализа на институционални­
те политики, както и при самооценката от 
ефективността им.
(2) Функциите по ал. 1 се изпълняват от 
РУО в рамките на предоставената компетент­
ност и при спазване на принципите на научна 
обоснованост, на конфиденциалност по отно­
шение на подателя на жалбата или сигнала, 
на субсидиарност и на пропорционалност.
(3) Принцип на субсидиарност е осъщест­
вяване на функциите по ал. 1 при точното 
определяне на степента на намеса в работата 
на институцията.
(4) Функциите по ал. 1 се осъществяват при 
спазване на принципа на пропорционалност, 
когато предложените мерки са подходящи и 
необходими за постигане на желаната цел, 
като не трябва да налагат тежест, прекомерна 
по отношение на целта, която се очаква да 
бъде постигната.“
§ 5. В чл. 13, ал. 1 се правят следните 
допълнения:
1. В т. 2, буква „з“ след думите „в страната“ 
се добавя „и в чужбина“.
2. В т. 3 се създава буква „г“:
„г) осъществява функциите на център за 
административно обслужване по смисъла на 
чл. 8 от Наредбата за административното 
обслужване (ДВ, бр. 78 от 2006 г.);“.
§ 6. В чл. 14 се създава ал. 3:
„(3) Държавните служители в отдел „Орга­
низационно-методическа дейност и контрол“ 
e необходимо да притежават най-малко една 
година учителски стаж.“
§ 7. В чл. 16 се създава ал. 4:
„(4) Утвърденият годишен план по ал. 1 се 
публикува на интернет страницата на РУО.“
§ 8. Член 17 се изменя така:
„Чл. 17. (1) Контролната дейност на РУО е 
насочена към установяване на съответствие­
то между фактическото състояние на обект 
или процес в образователната институция с 
изискванията на законите, административ­
ните актове и стратегическите документи. 
Основната цел на контролната дейност е 
предотвратяване и/или отстраняване на от­
клонения и нарушения при функционирането 
на образователната институция.
(2) Контролната дейност се изразява в 
предварителен, текущ и последващ контрол.
(3) Предварителният контрол включва 
контрол на условията за развитие на инсти­
туцията, материално-техническото осигуря­
ване, кадровото осигуряване, подготовката 
и вземането на решения. Предварителният 
контрол се осъществява с цел предотвратя­
ване на възможните нарушения и отклонения 
в дейността на образователната институция.
(4) Текущият контрол се извършва непос­
редствено в хода на изпълнението на инсти­
туционалните политики, свързаните с тях 
дейности и резултати.